ZAPISNIK
sa 17. sjednice Vijeća Gradske četvrti Črnomerec, održane 
28. rujna 2018. u prostorijama Područnog ureda Črnomerec, 
            Trg Francuske Republike 15/1, s početkom u 14 sati


Nazočni članovi Vijeća Gradske četvrti Črnomerec: 
Martin Postružin, Ljiljana Peršinec, Zdravko Banožić, Vlado Crkvenac, Maja Čižić, Tomislav Domes, Josip Jelić, Tomislav Kolačny, Tomislav Matošin, Branko Matun, Ana Marija Pilaš, Siniša Ružić i  Miroslav Šurbek. 

Nenazočni članovi Vijeća Gradske četvrti Črnomerec: Dragutin Buden i Vanja Mojzeš.

Drugi nazočni: Dragutin Jurić član VMO „Bartol Kašić“,  Branko Kasalo, predsjednik VMO Jelenovac, Branko Ferina potpredsjednik VMO Medvedgrad, Snježana Ordanić, voditeljica Područnog odsjeka Črnomerec i Natalija Vidak, stručni referent za rad gradske četvrti i mjesnih odbora, 

Sjednicu otvara Martin Postružin, predsjednik Vijeća Gradske četvrti Črnomerec te pozdravlja sve nazočne.

Predsjednik konstatira da je prisutno 13 članova Vijeća, čime su stečeni uvjeti za raspravu i pravovaljano odlučivanje.

Predsjednika daje Zapisnik s 16. sjednice  na usvajanje.
Tomislav Kolačny traži ispravak te kaže da nije tražio da se izgrade parkovi za pse već za dijecu.
Maja Čižić daje ispravak te kaže da je tražila nadstrešnicu na autobusnoj stanici u ulici Prilaz baruna Filipovića kod Laube, a za Selsku 7 da nije tražila.

S 11 glasova ZA i 2 PROTIV usvojen Zapisnik s 16. sjednice Vijeća.
Predsjednik daje dnevni red na usvajanje.
Jednoglasno usvojen slijedeći

					d n e v n i  r e d

1. Prijedlog lokacije za smještaj mobilnog reciklažnog dvorišta - donošenje zaključka 
2. Prijedlog Programa građenja komunalne infrastrukture na području Grada Zagreba u 2019. i Program održavanja javnoprometnih površina, javnih objekata, javne rasvjete te izvanrednog održavanja nerazvrstanih cesta na području Grada Zagreba
3. UPU „Gradiščanska- Cankarova – Prilaz baruna Filipovića“ – donošenja zaključka
4. SRC Medvedgrad, Mikulići 133 – donošenje zaključka
5. Uvođenje autobusne linije koja bi obuhvatila ulice Kajfešov breg – Ulica grada Gualdo Tadino – Sokolovac – donošenja zaključka
6. Jelenovački potok, premještanje spremnika za odvojeni otpad – donošenje zaključka
7. Informacije, pitanja i prijedlozi




Ad.1. Prijedlog lokacije za smještaj mobilnog reciklažnog dvorišta - donošenje zaključka 

Predsjednik otvara raspravu.

U raspravi sudjelovali: Josip Jelić, Tomislav Kolačny, Siniša Ružić, Tomislav Matošin, Maja Čižić i Martin Postružin.

S 9 glasova ZA ,  3 SUZDRŽANA i 1 PROTIV usvojen slijedeći


ZAKLJUČAK
o prijedlogu lokacije za postavljanje mobilnog reciklažnog dvorišta

1. Vijeće predlaže da se mobilno reciklažno dvorište postavi u Sokolskoj ulici, južno od željezničke pruge, na k. č.  6229/1 k.o. Vrapče, prostor na kojem je bila trgovina Golubić. 

2. Ovaj Zaključak dostavit će se Gradskom uredu za prostorno uređenje, izgradnju Grada, graditeljstvo, komunalne poslove i promet i Zagrebačkom holdingu d.o.o. Podružnici Čistoća daljnje postupanje.  



Ad.2. Prijedlog Programa građenja komunalne infrastrukture na području Grada Zagreba u 2019. i Program održavanja javnoprometnih površina, javnih objekata, javne rasvjete te izvanrednog održavanja nerazvrstanih cesta na području Grada Zagreba

Predsjednik otvara raspravu. 

U raspravi sudjelovali: Vlado Crkvenac, Miroslav Šurbek, Tomislav Matošin, Josip Jelić Siniša Ružić, Tomislav Kolačny, Ljiljana Peršinec i Martin Postružin.

Siniša Ružić traži da se unese u Zapisnik da se ne slaže sa donošenjem bilo kakvih odluka napamet bez saznanja o tome koliko nešto košta. Sanacija nečega može iznositi 2 miliona kuna, 200 tisuća ili 2 tisuće kuna. Navodi dvije akcije: Trg Francuske Republike-sanacija platoa i Trg siječanjskih žrtava 1945.-sanacija trga i spomenika. Kaže da nije protiv sanacije spomenika, ali je protiv da se isto predlaže bez jasnih financijski parametara. Smatra da bez obzira da li će se to financirati novcima Gradskog ureda ili Gradske četvrti da se radi o novcima poreznih obveznika.

Predsjednik daje prijedlog Zaključka na glasovanje.

S 10 glasova ZA, 1 PROTIV i 2 SUZDRŽANA usvojen slijedeći








ZAKLJUČAK

o prijedlogu Programa građenja komunalne infrastrukture na području Grada Zagreba i  Programa održavanja javnoprometnih površina, javnih objekata, javne rasvjete te izvanrednog održavanja nerazvrstanih cesta na području Grada Zagreba


1. Vijeće je raspravljalo o potrebama građenja komunalne infrastrukture i održavanja javnoprometnih površina, javnih objekata, javne rasvjete te izvanrednog održavanja
                   nerazvrstanih cesta na području Gradske četvrti Črnomerec.

2. Vijeće, na temelju zahtjeva građana i u koordinaciji s vijećima mjesnih odbora, predlaže slijedeće akcije:




JAVNE POVRŠINE:
	R.br.
	Lokacija - ulica
	Mjesni odbor
	Opis

	1.
	Granice od kbr.  37 do 43
	„Sveti Duh“
	sanacija stuba 

	2.
	Fraterščica – Ivana Oršanića 
	„Sveti Duh“
	sanacija stuba

	3.
	Fraterščica 75 - 77/2 - Kvaternikova
	„Sveti Duh“
	izrada projektne dokumentacije  i gradnja stuba

	4.
	Fraterščica od kbr. 24A do 26
 ( k.. č. 4912 k.o. Mikulići)
	„Sveti Duh“
	sanacija stuba

	5.
	Trg Siječanjskih žrtava 1945
	Kustošija centar
	sanacija trga i spomenika

	6.
	Stube Drage Perovića
	Jelenovac
	Sanacija gazišta

	7. 
	Vinogradska cesta – Ulica Ivana Kosirnika
	Jelenovac
	izrada projektne dokumentacije i izgradnja kružnog toka

	8.
	Kustošijanska – Dvojkovićev put
	Gornja Kustošija
	Uređenje kružnog toka

	9.
	Stube Ul Ivana Kosirnika kbr. 64 – Istarska, k. č. 2105/3   k.o. Črnomerec
	Jelenovac
	Sanacija gazišta

	

	7. JAVNA RASVJETA
	
	

	R.br.
	Lokacija - ulica
	Mjesni odbor
	Opis

	1
	Sveti Duh 129, dječje igralište
	„Sveti Duh“
	izrada projekta i gradnja

	2
	Kotoripska 34 do Svibovečke
	Gornja Kustošija
	5 - 6 stupova

	3
	Jelenovački potok
	Jelenovac
	dogradnja javne rasvjete

	4
	Stube Drage Perovića
	Jelenovac
	dogradnja javne rasvjete

	5
	Matijevka kod kbr. 7
	Medvedgrad
	postavljanje 2 stupa

	6
	Vikotra Vida
	Medvedgrad
	postavljanje 2 rasvjetna tijela

	7
	Himper
	Medvedgrad
	postavljanje 1 rasvjetnog tijela

	8
	Mali potok 16
	Medvedgrad
	1 stup i rasvjetno tijelo

	9
	Gladnica, od ulice Matuni 
	Medvedgrad
	projektiranje

	








POJAČANO ODRŽAVANJE I PROJEKTIRANJE NERAZVRSTANIH CESTA
    
Pojačano održavanje
1. Gorenci – izgradnja nogostupa
2. Okretište autobusa Mikulići kod kbr. 189.
3. Srednjak 
4. Ulica Ivana Cankara od Ilice do Prilaza baruna Filipovića 
5. Krvarić od 87 do Trdica

Projektiranje
1. Ulica Lea Müllera 
2. Terminal Črnomerec
3. Ulica dr. Ante Šercera
4. Bijenik –  nogostup  
5. Graberje od Kustošijanske ulice do Konzuma 


3. Ovaj Zaključak dostavit će se Gradskom uredu za prostorno uređenje, izgradnju Grada, graditeljstvo, komunalne poslove i promet na daljnje postupanje.  




Ad.3.  UPU „Gradiščanska- Cankarova – Prilaz baruna Filipovića“

Predsjednik daje riječ Tomislavu Kolačnyju koji daje izvješće  sa javne rasprave o izmjenama i dopunama Urbanističkog plana uređenja „Gradiščanska-Cankarova-Prilaz baruna Filipovića“.

Predsjednik otvara raspravu.
U raspravi sudjelovali: Josip Jelić, Maja Čižić i Tomislav Kolačny.

S 10 glasova ZA i 3 PROTIV usvojen slijedeći

ZAKLJUČAK
o mišljenju na izmjenu i dopunu Urbanističkog plana uređenja 
„Gradiščanska – Cankarova – Prilaz baruna Filipovića“  

1. Vijeće je razmotrilo prijedlog izmjene i dopune Urbanističkog plana uređenja
„Gradiščanska – Cankarova – Prilaz baruna Filipovića“ .

2. Vijeće daje pozitivno mišljenje na prijedlog izmjene i dopune Urbanističkog plana uređenja „Gradiščanska – Cankarova – Prilaz baruna Filipovića“ uz uvjet da se broj parkirnih mjesta za javnu upotrebu poveća na 50. 

3. Ovaj Zaključak dostavit će se Gradskom uredu za strategijsko planiranje i razvoj Grada.   


Ad.4. SRC Medvedgrad, Mikulići 133

Predsjednik otvara raspravu.

U raspravi sudjelovali Tomislav Matošin i Martin Postružin.

Predsjednik daje prijedlog Zaključka na glasovanje.
Jednoglasno usvojen slijedeći


Z A K L J U Č A K

     o davanju očitovanja na način upravljanja  
    Sportsko – rekreacijskog centra „Medvedgrad“ 


1. Vijeće Gradske četvrti Črnomerec razmotrilo je Zaključak Vijeća Mjesnog odbora Medvedgrad o prijedlog upravljanja Sportsko-rekreacijskog centra „Medvedgrad“, Mikulići 133., odnosno održavanju navedenog

2. Vijeće je suglasno da se održavanje Sportsko-rekreacijskog centra „Medvedgrad“ financira sa pozicije održavanja javnih površina Vijeća Mjesnog odbora Medvedgrad, te da isti ostane dostupan na korištenje građanima s područja mjesnog odbora i gradske četvrti.     

3. Ovaj će Zaključak biti dostavljen Gradskom uredu za sport i mlade i Gradskom uredu za mjesnu samoupravu na daljnje postupanje.

Ad.5. Uvođenje autobusne linije koja bi obuhvatila ulice Kajfešov breg – Ulica grada Gualdo Tadino – Sokolovac

Predsjednik otvara raspravu.
U raspravi sudjelovali: Maja Čižić, Josip Jelić i Martin Postružin
Predsjednik daje prijedlog Zaključka na glasovanje.

Jednoglasno usvojen slijedeći

Z A K L J U Č A K

     o prijedlogu uvođenja autobusne linije na području ulica Kajfešov brijeg, Ulice grada Gualdo Tadino, Sokolovac, Dunjevac i ulice Sveti Duh 

1. Vijeće Gradske četvrti Črnomerec raspravljalo je  o Zaključak Vijeća Mjesnog odbora „Sveti Duh“ kojim se predlaže uvođenje autobusne linije na području ulica Kajfešov brijeg, Ulice grada Gualdo Tadino, Sokolovac, Dunjevac i ulice Sveti Duh.

2. Vijeće podržava navedeni Zaključak te traži od nadležnog Gradskom uredu za prostorno uređenje, izgradnju Grada, graditeljstvo, komunalne poslove i promet i  Zagrebačkog električnog tramvaja očitovanje o mogućnosti uvođenja autobusne linije navedenim ulicama. 

3. Ovaj Zaključak dostavit će se Gradskom uredu za prostorno uređenje, izgradnju Grada, graditeljstvo, komunalne poslove i promet i Zagrebačkom električnom tramvaju d.o.o.  na daljnje postupanje.  

  

Ad.6. Jelenovački potok, premještanje spremnika za odvojeni otpad

Predsjednik  otvara raspravu.

U raspravi sudjelovali: Josip Jelić, Branko Kasalo i Martin Postružin.
Predsjednik daje prijedlog Zaključka na glasovanje.

Jednoglasno usvojen slijedeći

    Z A K LJ U Č A K

            o premještanju spremnika za odvojeno sakupljanje otpada
 u ulici Jelenovački potok

1.    Vijeće je raspravljalo o Zaključku Vijeća Mjesnog odbora Jelenovac kojim se traži premještanje spremnika  za odvojeno prikupljanje otpada na lokaciji  Jelenovački potok  i Ulica Ivana Kosirnika, na lokaciju Jelenovački potok kod kbr. 1 A.
 2.   Vijeće je suglasno da se sukladno uvjetima navedeni spremnici premjeste te da se ukloni spremnik za tekstil. 
  3.  Ovaj Zaključak dostavit će se Zagrebačkom holdingu d.o.o. Podružnica Čistoća, na daljnje postupanje.  



Ad.7. Informacije, pitanja i prijedlozi

Siniša Ružić pita kada će se održati tematska sjednica s točkom dnevnog reda uređenje Trga dr. Franje Tuđmana.

Maja Čižić kaže da je prijedlog Siniše Ružića o održavanju tematske sjednice prihvaćen od strane Vijeća na prošloj sjednici

Snježana Ordanić traži da se dostavi prijedlog uređenja Trga dr. Franje Tuđmana za tematsku sjednicu.

Siniša Ružić smatra da se treba održati tematska sjednica u kojoj bi bili uključeni javnost i građani sa svojim prijedlozima obzirom da dosta građana ne zna kako bi Trg trebalo izgledati. 

Tomislav Domes kaže da je dobiven dopis od inicijative spasimo potok Črnomerec gdje oni imaju svoj prijedlog uređenja šetnice u Zaprešičkoj ulici te ga zanima kada će to biti na dnevnom redu. 

Predsjednik kaže da će to biti na dnevnom redu na idućoj sjednici Vijeća.

Tomislav Domes kaže da ima informaciju o nelegalnoj izgradnji u zoni Z 2 na Jelenovcu pa ga zanima da li Vijeće ima neka saznanja o tome.

Josip Jelić kaže da se radi o ulici Jelenovački potok zadnja parcela poslije rampe. Po njegovim saznanjima u to je upućena građevinska inspekcija koja je izašla na teren i razmotrila situaciju. Vijeća Gradske četvrti nije nadležno za takve situacije

Tomislav Kolačny  pita je da li je u nadležnosti iscrtavanje biciklističkih staza Gradske četvrti ili Gradskog ureda za prostorno uređenje.

Snježana Ordanić odgovara da je u nadležnosti Sektora za promet.

Tomisla Kolačny kaže da je u planu novi biciklistički potez zapad – istok te navodi ulice kojima bi ta trasa trebala ići. Na prošloj sjednici postavio je pitanje za komunalno redarstvo vezano uz postavljanje kontejnera na zelenu površinu bez betonske podloge na području Gradiščanske ulice i vezano za ogradu koja pada u ulici Prilaz baruna Filipovića da li komunalno redarstvo dostavilo odgovor za isto.

Snježana Ordanić odgovara da je komunalno redarstvo izašlo na teren i da je isto u postupku riješavanja.

Maja Čižić kaže da nije uredu da se biciklisti voze sjevernom stranom ulice Grada Mainza.

Snježana Ordanić traži da se u pisanom obliku dostavi prijedlog za  biciklističke staze.

Maja Čižić kaže da će dostaviti traženo. Kaže da je na prošloj sjednici zamolila da se kod OŠ „Pavleka Miškine i DV „Petar Pan“ označe pješački prijelazi. Moli predsjednika da se osobno angažira da se to u najkraćem roku napravi.

Predsjednik kaže da pitanja i prijedloge  sukladno Odredbama čl. 23. točke 7. Poslovnika o radu Vijeća,  pripreme i dostavite u pisanom obliku.

Siniša Ružić pita u kojoj je fazi izgradanja WC-a na Terminalu Črnomerec
Obzirom da se više nitko ne javlja za riječ, predsjednik zatvara sjednicu.

Sjednica završila u 15,20 sati.
Zapisnik vodila:
Natalija Vidak

KLASA:   026-02/18-01/450
URBROJ: 251-06-11-03-18-2						
Zagreb,     28. rujna 2018. 



								
								        Predsjednik Vijeća 
                                                                                       	  Gradske četvrti Črnomerec

								         Martin Postružin

